Arlet Palmiste

Arlet Palmiste (sündinud 22. mail 1973 Tallinnas) on laulja ja õhtujuht.

Haridus 
1991. aastal lõpetas ta Tallinna 20. Keskkooli eesti keele ja kirjanduse eriklassi ning 1996. aastal Tallinna Pedagoogilise Ülikooli kultuuriteaduskonna näitejuhtimise eriala.

Tegevus 

Arlet Palmiste juhtis 1994. aastal Eesti Televisioonis noortesaateid "Va bank", "Reis ümber Euroopa" ja "Kaos TV", olles samal ajal ka Nukuteatri ja teatri G-Garaaž näitleja. Hiljem töötas Kanal 2s hommikuprogammi juhi ja vabakutselise produtsendina. 

Lauljana sai ta 1996. aastal üleriigilisel lauluvõistlusel „Kaks takti ette“ III koha. 

Ta asutas MTÜ Sääsküla Huviklubi (millega on korraldanud mälumängusarja "Järva Kilb", kontserdisarja "Käravete järvemuusika", Eesti Joogimeistrite Festivali, Aravete Teatripäevi), MTÜ Piibe Maantee Arendus (arendades turismialaseid ühistegevusi Piibe maanteel), PiibeTeatri (aastal 2015) ja kaasasutas Johan Pitka Tubamuuseumi Jalgsemal, Türi–Tamsalu raudtee muuseumvaguni Järva-Jaanis.

Korraldab ühinguga Järva-Jaani laata ja tänavafestivali.

On kirjutanud arvamusartikleid ajalehtedele (Järva Teataja, AjaLeht jne), 

näidendid ("Jäneda poiste pajatused" (Jäneda Põllutöökooli ajaloost), "Loojangupuna" (Johan Pitka eluloost), "Mees raamatust" (Raimond Kaugveri eluloost), "Lõikuspidu" (Aravete Kolhoosi ajaloost), kuuldemängu "ÖÖ surnukuuris", "Moe Mees" (Moe piiritusetehase ajaloost), "Varjud" (Udriku küla metsavendade tapatalgutest), "Vaikuse saar" (Rabasaare turbatööstusest ja külast), "Palusalu" (olümpiavõitja Kristjan Palusalust) "K.E. von Baeri lõpetamata uurimus" (K.E. von Baeri elust)) 

ning raamatuid ("Autojuhi joogiraamat", "Suveõhtu sisustaja", "Tolle ja Lolle jõuluootus", "Nädalalõpp Kanal 2ga parimad palad", "Ambla vald – reisijuht rändajale", "Järva-Jaani vald 25", "Arno Kannike - Piimapoisi elus").

Lisaks on ta töötanud stuudioadministraatorina paljude telesaadete valmimise juures ("Nädalalõpp Kanal 2ga", "Bingo Loto", "Kuldvillak", "Suur Komöödiaõhtu", "Sõnasõda", "Rahvabänd", "Tõehetk" "Võta või jäta", "Evelin" jne). Osalenud episoodilise näitlejana teleseriaalides ja filmides. 2019-2020 mängis Jänku-Jussi TV3 samanimelises lastesaates, 2019. aastal osales mängjuhina noorteseriaalis " #Pind". 2021 aastal oli koos Jaagup Kreemiga TV3 suveseikluse "Kurvist Kurvi " saatejuht.  

Olnud Ambla kultuurikeskuse juhataja, Paide Kultuurikeskuse müügijuht, Järva-Jaani valla arendusnõunik. Alates 2005 Arulepiku talu OÜ juhatuse liige. 2005–2013 Ambla vallavolikogu liige. Ta on solist ansamblis "Poss" ja aktiivne õhtujuht. 

Asutas 2011a. kohapärimuslikke lavastusi esitava PiibeTeatri. (vt www.piibeteater.ee)

Autasud ja nominatsioonid 
Palmiste on saanud parima meesnäitleja auhinna Järva teatripäevadel 2008 ja Eesti harrastusteatrite festivalil 2009. Nomineeritud Järva parima kultuuritöötaja auhinnale 2008. Auhinnatud Ambla valla aasta tegija 2011, Järvamaa tulihingelise eestvedaja auhind 2010, aasta parim turismisündmus Järvamaal 2011, aasta kultuuriedendaja Järvamaal 2011, Aasta Jõgeva valla Loomigupreemia 2018, Jõgeva Kultuurkapitali aastapreemia laureaat 2018, Lääne-Virumaa kultuuripreemia nominent 2020, Anija valla Kultuuripreemia nominent 2020,

Isiklikku 
2004 asus elama Sääskülla Ambla valda Järvamaale. Vabas kooselus, 3 last.

Välislingid 

 Arlet Palmiste blogi
 Arlet Palmiste koduleht

Eesti lauljad
Tallinna Ülikooli vilistlased
Sündinud 1973